GNOME Documentation Project
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
הפעלת יישומים מסקירת הפעילויות.

# הפעלת יישומים

עליך להעביר את סמן העכבר שלך לפינת הפעילויות בצד הימני העליון שלך המסך על מנת להציג את סקירת הפעילויות. זהו המקום בו ניתן למצוא את כל היישומים שלך. באפשרותך לפתוח את הסקירה על ידי לחיצה על מקש ה־Super.

באפשרותך להפעיל יישומים מתפריט היישומים בקצה השמאלי העליון של המסך, או באמצעות שימוש בסקירת הפעילויות על ידי לחיצה על מקש ה־Super.

יש מספר דרכים לפתיחת יישום מתוך סקירת הפעילויות:

התחלת הקלדת שם של יישום - חיפוש יתחיל באופן מיידי (אם זה לא יקרה, עליך ללחוץ על שורת החיפוש בחלק העליון של המסך להתחלת ההקלדה). אם אינך יודע בדיוק את שם היישום, יש לנסות להקליד מונחים דומים; לחיצה על סמל היישום תפעיל אותו.

סמלים של כמה יישומים מופיעים בחלונית היישומים, פס אופקי של סמלים בתחתית סקירת הפעילויות. לחיצה על אחד מהם יפעיל את היישום המתאים.

אם יש לך יישומים בשימוש תכוף, באפשרותך להוסיף אותם לחלונית היישומים בעצמך.

לחיצה על כפתור הרשת (המכיל תשע נקודות) בחלונית היישומים. יופיע לך העמוד הראשון של כל היישומים המותקנים. על מנת לראות יישומים נוספים, באפשרותך ללחוץ על הנקודות בתחתית, מעל לחלונית היישומים, על מנת להציג יישומים נוספים; לחיצה על יישום להפעלה שלו.

באפשרותך להפעיל יישום במרחב עבודה נפרד על ידי גרירת הסמל שלו מחלונית היישומים, ושחרור לתוך אחד ממרחבי העבודה. היישום יפתח במרחב העבודה הנבחר.

באפשרותך להפעיל יישום במרחב עבודה חדש על ידי גרירת הסמל שלו למרחב עבודה ריק, או לרווח הקטן בין שני מרחבי עבודה.

# הפעלת פקודה מהירה

דרך נוספת להפעלת יישום היא על ידי לחיצה על Alt F2, הקלדת שם הפקודה ולחיצה על מקש ה־Enter.

לדוגמה, להפעלת Rhythmbox, יש ללחוץ Alt F2 ולהקליד ‘rhythmbox’ (ללא הגרשיים הבודדים). שם היישום הוא הפקודה להפעלת התכנה.

ניתן להשתמש בחצים במקלדת לגישה מהירה לפקודות הפעלה קודמות.